****

**UAB Joldija**

Tikslo g. 10, Kumpių kaimas, Domeikavos sen., LT-54311 Kauno r., tel. nr. +37037490180,

el. paštas [info@joldija.lt](mailto:info@joldija.lt), įmonės kodas 133865639, PVM kodas LT338656314

**TVIRTINU:**

**UAB "Joldija"direktoriaus**

**Darius Navardauskas\_\_\_\_\_\_\_**

**KONKURSO SĄLYGOS**

Profiliavimo linijos įranga

**TURINYS**

[1. BENDROSIOS NUOSTATOS 2](#_Toc494788508)

[**2.** **PIRKIMO OBJEKTAS** 3](#_Toc494788509)

[**3.** **TIEKĖJŲ KVALIFIKACIJOS REIKALAVIMAI** 3](#_Toc494788510)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc494788511)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc494788512)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc494788513)

[**7.** **PASIŪLYMŲ ATMETIMO PRIEŽASTYS** 5](#_Toc494788514)

[**8.** **DERYBOS** 6](#_Toc494788515)

[**9.** **SPRENDIMAS DĖL LAIMĖTOJO NUSTATYMO** 6](#_Toc494788516)

[**10.** **PIRKIMO SUTARTIES SĄLYGOS** 7](#_Toc494788517)

[**11. BAIGIAMOSIOS NUOSTATOS** 8](#_Toc494788518)

[**12.** **PRIEDAI** 9](#_Toc494788519)

1. **BENDROSIOS NUOSTATOS**
   1. UAB "Joldija" (toliau vadinama - Pirkėjas) planuodama įgyvendinti projektą "DPT diegimas UAB "Joldija" (Nr. 03.3.1-LVPA-K-841-02-008) bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti profiliavimo linijos įrangą (1 vnt.).
   2. Vartojamos pagrindinės sąvokos apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau - Taisyklės).
   3. Atsižvelgiant į tai, kad Pirkėjas nėra perkančioji organizacija pagal Lietuvos Respublikos viešųjų pirkimų įstatymą, šis pirkimas vykdomas vadovaujantis įmonės Pirkimų politika, Projektų administravimo ir finansavimo taisyklėmis, Lietuvos Respublikos civiliniu kodeksu (toliau - Civilinis kodeksas), kitais teisės aktais bei konkurso sąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Apklausos būdu projektų administravimo ir finansavimo taisyklių 461.1 punkte nustatyta tvarka.

1.7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: gamybos vadovas Virginijus Ginaitis, el. paštas [virginijus@joldija.lt](mailto:virginijus@joldija.lt), tel. nr. +370 69903224.

1.8. Pirkimas vykdomas vienu etapu: minimalius kvalifikacinius reikalavimus ir pirkimo dokumentų reikalavimus atitinkančių tiekėjų pateikti pasiūlymai vertinami pagal mažiausios kainos kriterijų.

1. **PIRKIMO OBJEKTAS**

2.1. Perkama **profiliavimo linijos įranga,** kurios savybės nustatytos techninėje specifikacijoje (1 priedas).

2.2. Šis pirkimas į dalis neskaidomas.

2.3. Perkama profiliavimo linijos įranga turi būti pristatyta ir montavimo bei paleidimo-derinimo darbai atlikti per 6 mėn. nuo pirkimo-pardavimo sutarties pasirašymo.

2.4. Prekės turi būti naujos (nenaudotos).

2.5. Įrangos pristatymo ir darbų atlikimo vieta: Tikslo g. 10, Kumpių kaimas, Domeikavos sen., 54311 Kauno rajonas.

1. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
      1. Bendrieji tiekėjų kvalifikacijos reikalavimai:

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
|  | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* ir/ar pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. |
|  | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti lygiaverčiai dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą  teisės aktų nustatyta tvarka. |
|  | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau nei 3 metus) įvykdė arba vykdo bent 1 (vieną) panašaus pobūdžio sutartį, kurios vertė ar įvykdytos sutarties dalies vertė ne mažesnė kaip 0,8 pasiūlymo vertės. Reikalavimas taikomas kiekvienai pirkimo daliai atskirai. Tai reiškia, kad teikdamas pasiūlymą profiliavimo įrangai, tiekėjas turi būti įgyvendinęs metalo profiliavimo pirkimo-pardavimo sutartį. | Tiekėjo, neatitinkančio šio reikalavimo, pasiūlymas atmetamas | 1.Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-ių) sąrašas, nurodant:  1.1. Užsakovą, jo asmenį kontaktams.  1.2. Sutarties vertę ar įvykdytos sutarties dalies vertę, sudarymo, įvykdymo datas.  1.3. Bent 1 (vieną) užsakovo atsiliepimą raštu apie tinkamai įvykdytą sutartį kiekvienai pirkimo daliai. Tai reiškia, kad jei tiekėjas teikia pasiūlymą metalo profiliavimo įrangai, pateikia atsiliepimą apie tinkamai įvykdyta metalo profiliavimo įrangos pirkimo-pardavimo sutartį. |

* 1. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
   1. Kvietimas dalyvauti konkurse potencialiems dalyviams siunčiamas elektroniniu paštu.
   2. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   3. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   4. Tiekėjo pasiūlymas bei kita korespondencija gali būti pateikiama lietuvių, rusų arba anglų kalba.
   5. Tiekėjas kainos pasiūlymą privalo pateikti pagal sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašyta:

*"UAB „Joldija“*

*Tikslo g. 10, Kumpių kaimas, Domeikavos seniūnija*

*54311 Kauno rajonas*

**PROFILIAVIMO LINIJOS ĮRANGA**

Ant voko taip pat turi būti užrašas ***„Neatplėšti iki pasiūlymų pateikimo termino pabaigos“."***

Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

* 1. **Pasiūlymą sudaro tiekėjo raštu pateiktų dokumentų visuma:**
  2. Užpildyta pasiūlymo forma, parengta pagal šių pirkimo konkurso sąlygų 2 priedą;
  3. Konkurso sąlygose nurodytus minimalius kvalifikacijos reikalavimus pagrindžiantys dokumentai;
  4. kita konkurso sąlygose prašoma informacija ir (ar) dokumentai.
  5. Tiekėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  6. Tiekėjas, pateikdamas pasiūlymą, turi siūlyti kainą visam prašomam kiekiui – profiliavimo linijos įrangai (atitinkantį techninę specifikaciją).
  7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  8. Pasiūlymas turi būti pateiktas **iki 2017 m. spalio mėn. 15 d. 12 val.** (Lietuvos Respublikos laiku) atsiuntus jį elektroniniu paštu, paštu per pasiuntinį ar tiesiogiai atvykus šiuo adresu: Tikslo g. 10, Kumpių kaimas, Domeikavos seniūnija, 54311 Kauno rajonas. Tiekėjui pageidaujant Pirkėjas nedelsdamas pateikia rašytinį patvirtinimą elektroniniu paštu, kad tiekėjo pasiūlymas yra gautas, ir nurodo gavimo dieną, valandą ir minutę.
  9. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
  10. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į kainą turi būti įskaityti visi mokesčiai ir visos tiekėjo išlaidos.
  11. Pasiūlymas turi galioti ne trumpiau nei 90 dienų nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
  12. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas;
  14. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
  15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nerengs susitikimų su tiekėjais dėl pirkimo dokumentų paaiškinimų.
   4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroninio pašto adresu [virginijus@joldija.lt](mailto:virginijus@joldija.lt)
2. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:

6.2.1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;

6.2.2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;

6.2.3. ar nebuvo pasiūlytos neįprastai mažos kainos;

6.3. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.

6.4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

6.5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.

6.6. Pasiūlymuose nurodytos kainos **bus vertinamos eurais.**

6.7. Pirkėjo neatmesti pasiūlymai vertinami **pagal mažiausios kainos kriterijų.**

1. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir Pirkėjui prašant, nepatikslino jų;
      4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      5. jei tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
      9. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. **DERYBOS**

7.1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys Tiekėjai gali būti kviečiami deryboms.

7.2. Derybos yra vykdomos su visais Tiekėjais, kurių pasiūlymai nebuvo atmesti. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.

7.3. Derybos gali būti vykdomos dėl visų perkamos Prekės charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, Tiekėjų kvalifikacijai, Tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.

7.4. Komisija, įvertinusi Tiekėjų kvalifikaciją ir pasiūlymus, visiems Tiekėjams, kurių pasiūlymai nebuvo atmesti, raštu nurodo laiką ir vietą, kada ir kur reikia atvykti į derybas. Derybos gali būti organizuojamos ir elektroniniu būdu, išsiunčiant informaciją Tiekėjams elektroniniu paštu.

7.5. Derybų procedūrų metu Komisija tretiesiems asmenims neatskleidžia jokios iš Tiekėjo gautos informacijos be jo sutikimo. Derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Komisijos pirmininkas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas ar nepateikė atsakymo, kai derybos vykdomos elektroniniu paštu, Komisija surašo protokolą, kuriame nurodo apie Tiekėjo neatvykimą ar atsakymo nepateikimą, ir jį pasirašo visi komisijos nariai.

7.6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.

7.7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.

1. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas *įregistruotas anksčiausiai*.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
2. **PIRKIMO SUTARTIES SĄLYGOS**

10.1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis.

10.2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos.

1. **BAIGIAMOSIOS NUOSTATOS**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
   3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja el. paštu visus pasiūlymus pateikusius tiekėjus apie pirkimo sutarties sudarymą, nurodydamas, tiekėją su kuriuo sudaryta pirkimo sutartis.
2. **PRIEDAI**
   1. Techninė specifikacija.
   2. Pasiūlymo forma.

PRIEDAS Nr. 1

**TECHNINĖ SPECIFIKACIJA**

**PROFILIAVIMO LINIJOS ĮRANGA**

|  |  |
| --- | --- |
| Parametras | Charakteristika |
| Ritinių formavimo linijos elektrinis valdiklis su PLC ir liečiamojo ekrano valdikliu | - 12 stotelių, leidžiančiais vynioti ir formuoti iki 2 mm storio cinkuoto plieno skardą;  - Įrankiai profiliams formuoti 2 kompl.;  - Įrankiai apdirbamam profiliui plotis iki 140mm;  - Įrankiai apdirbamam profiliui aukštis iki 60mm;  - Vertikalus viršutinių velenėlių reguliavimas;  - Pagrindinio veleno medžiaga - CK 45;  - Įvadinių kreipiančiųjų stotelė;  - Kirtimo peilis su ašmenimis;  - Motorizuotas rulono išvyniojimas, 1,5 t;  - Hidraulinis presas, 15-25 t;  - 1 štampavimo įrankių komplektas;  - kirtimo peilio tikslumas +-0,25mm  - Juostos servo padavimas;  - Iškrovimo stalas ne trumpesnis negu 3000mm  - visos linijos našumas 0-20 m/min  - fotoelektrinis barjeras paduodamos juostos kontrolei  - fotoelektrinis barjeras profiliuotų detalių kontrolei  - CE atitikties žymėjimas  - Įranga turi atitikti DPT projekto bendriems reikalavimams  - Gamyklinė valdymo instrukcija anglų/rusų/lietuvių kalbomis  - Įskaičiuotas linijos pristatymas, paleidimas, personalo mokymas |

PRIEDAS Nr. 2

**PASIŪLYMO FORMA**

**PASIŪLYMAS**

**DĖL /***pirkimo pavadinimas*/

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. *konkurso / derybų* skelbime/kvietime el. paštu *nurodyti datą;*
2. *konkurso / derybų* sąlygose;
3. pirkimo dokumentų prieduose.

Mes siūlome šias *prekes / paslaugas / darbus*:

| **Eil. Nr.** | **Prekių/**  **paslaugų/darbų pavadinimas** | **Kiekis** | **Mato vnt.** | **Vieneto kaina,**  **Eur (be PVM)** | **Vieneto kaina, Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1[[1]](#footnote-1)** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  | IŠ VISO (bendra pasiūlymo kaina) | | | |  |  |

Siūlomos *prekės / paslaugos / darbai* visiškai atitinka pirkimo dokumentuose nurodytus reikalavimus ir jų savybės tokios:

| **Eil.Nr.** | ***Prekių / paslaugų / darbų* techniniai rodikliai** | **Rodiklių reikšmės** |
| --- | --- | --- |
| **1[[2]](#footnote-2)** | **2** | **3** |
|  |  |  |
|  |  |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| EEil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

|  |
| --- |
| Sutarties įvykdymo užtikrinimui pateiksime:[[3]](#footnote-3) |
| *Tiekėjas nurodo užtikrinimo būdą, dydį, dokumentus ir garantą ar laiduotoją* |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

1. Lentelės 1– 4 stulpelius užpildo pirkėjas [↑](#footnote-ref-1)
2. Lentelės 1 – 2 stulpelius užpildo pirkėjas [↑](#footnote-ref-2)
3. Jei pirkimo sąlygose ir/ar sutarties projekte reikalaujama pateikti sutarties įvykdymo užtikrinimą. Jei nereikalaujama – šią lentelę panaikinti. [↑](#footnote-ref-3)